Наркотици, укрити в части от телевизор откриха в Затвора – Белене | infoPleven - новини от Плевен
Начало / Крими / Наркотици, укрити в части от телевизор откриха в Затвора – Белене
Станимир Димов 29.10.2019 11:11
На 28 октомври 2019 година в 11.50 часа в Затвора – Белене при проверка на багаж, носен от 35-годишен, са намерени наркотични вещества, укрити в части от телевизор, съобщи МВР-Плевен. Мястото е посетено от полицейски служители. При извършения оглед са установени шест пакета с различни размери, съдържащи суха зелена тревиста маса; два пакета, съдържащи бяла паста; пакетче с размери 5,5х2см., съдържащо кристалообразно вещество; свит станиол с размери 3х2см. съдържащ бяло кристалообразно вещество; станиолова свивка с размери 2,5х2см. съдържаща кафяво прахообразно вещество; черно полиетиленово пакетче с размери 2х2см. съдържащо бяло прахообразно вещество. При направения наркополеви тест на кафявото прахообразно вещество то реагира на хероин, а зелената тревиста маса реагира на канабис. Теглото на иззетите наркотици е в процес на изясняване. Назначени са експертизи. Уведомен е прокурор от РП – Левски. Образувано е досъдебно производство за извършено престъпление по чл.354 „а“, ал.3, т.1 от НК. Работата по случая продължава разследващ полицай.
затвор Белене наркотици	2019-10-29
Предишна Разкриха съучастници в извършването на палеж
Следваща Триумф! Димитър Пенчев е световен вицешампион по кикбокс, ощетиха го брутално в битката за титлата